U-I-280/96
Natisni
Opravilna št.:
U-I-280/96
Datum odločitve:
5. 3. 1998
Objavljeno:
OdlUS VII, 37
ECLI:
ECLI:SI:USRS:1998:U.I.280.96
Akt:
Odlok o proračunu Občine Rogašovci za leto 1996 (Uradni list RS, št. 46/96), 27. čl.
Izrek:
Postopek za oceno ustavnosti in zakonitosti 27. člena Odloka o proračunu Občine Rogašovci za leto 1996 se ustavi.
Evidenčni stavek:
Ustavno sodišče je postopek za oceno ustavnosti in zakonitosti ustavilo, ker je izpodbijana določba, katere veljava je bila omejena na določeno razdobje (proračunsko leto), med postopkom prenehala veljati in niso bili izpolnjeni pogoji iz 47. člena Zakona o Ustavnem sodišču.
Geslo:
Občinski proračun.
Ustavitev postopka zaradi prenehanja veljavnosti izpodbijanega predpisa med postopkom.
Pravna podlaga:
Zakon o Ustavnem sodišču (ZUstS), 6., 47. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Župan Občine Rogašovci
Datum vloge:
8. 8. 1996
Vrsta odločitve:
sklep
Vrsta rešitve:
ustavitev
Dokument:
US18796
Dokument v PDF obliki:
U-I-280-96.pdf
113 KB
Prenesite datoteko
U-I-280/96
5.3.1998
S K L E P
Ustavno sodišče je v postopku za oceno ustavnosti in zakonitosti, začetem z zahtevo Janka Halba, župana Občine Rogašovci, na seji dne 5. marca 1998
s k l e n i l o :
Postopek za oceno ustavnosti in zakonitosti 27. člena Odloka o proračunu Občine Rogašovci za leto 1996 (Uradni list RS, št. 46/96) se ustavi.
O b r a z l o ž i t e v
1. Župan Občine Rogašovci je dne 8.8.1996 vložil zahtevo za oceno ustavnosti in zakonitosti Odloka o proračunu Občine Rogašovci za leto 1996 (v nadaljevanju: Odlok), ki ga je na seji dne 22.6.1996 sprejel Občinski svet. Ker je menil, da je 27. člen Odloka nezakonit, je objavo zadržal in hkrati zaprosil vladno Službo za reformo lokalne samouprave ter Ministrstvo za finance za obrazložitev zakonskih določb v zvezi z izvrševanjem proračunov občin ter v zvezi s finančnim poslovanjem in na splošno o zakonitih pristojnostih posameznih občinskih organov.
Kljub predložitvi teh tolmačenj Občinskemu svetu in utemeljitvi razlogov za zadržanje je Občinski svet sprejel sklep, da vztraja pri objavi Odloka, zaradi česar ga je dne 7.8.1996 poslal v objavo Uradnemu listu. S tem je tudi izpolnil pogoje za vložitev zahteve za oceno skladnosti Odloka z Ustavo in zakonom.
2. Občinski svet je v odgovoru navedel, da je župan v letu 1995 odredil finančna nakazila za opravljene storitve in nabavo osnovnih sredstev le za eno od takratnih dveh krajevnih skupnosti v občini. Da bi takšno enostransko ravnanje župana v nadalje preprečili in da bi vzpostavili neposredno kontrolo nad izvrševanjem proračuna, so sprejeli določbo, da vse računovodske listine podpisujeta župan občine in sopodpisnik, ki ga s sklepom imenuje Občinski svet (27. člen Odloka).
3. Veljavnost izpodbijane določbe Odloka oziroma Odloka je bila omejena na določeno obdobje (proračunsko leto), kar je razvidno iz 1. člena Odloka, v katerem je med drugim določeno, da ureja način izvrševanja proračuna za leto 1996. Ker je izpodbijana določba med postopkom prenehala veljati, niso pa izpolnjeni pogoji iz 47. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je Ustavno sodišče, na podlagi 6. člena ZUstS postopek ustavilo.
4. Ustavno sodišče je sprejelo ta sklep na podlagi 6. člena ZUstS v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Janez Snoj, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm